Kremnický Štós

Kremnický Štós je prírodná rezervácia v Kremnických vrchoch v správe štátnej ochrany prírody Štiavnické vrchy.

Nachádza sa v katastrálnom území mesta Kremnica v okrese Žiar nad Hronom v Banskobystrickom kraji. Územie bolo vyhlásené v roku 1953 a naposledy novelizované v roku 1993 na rozlohe 18,77 ha. Ochranné pásmo nebolo určené. Na území rezervácie platí 5. stupeň ochrany.

Predmet ochrany: Územie slúžiace na štúdium štruktúr vulkanického reliéfu a rozpadu sopečných hornín. Možno tu sledovať osídľovanie sutín a skalných útvarov lišajníkmi a machmi, ako aj priebeh sukcesie. Územie je chránené na vedecko-výskumné, náučné a kultúrno-výchovné ciele.

 Referencie 

 Externé odkazy 

 Chránené územia, Štátna ochrana prírody Slovenskej republiky

 Zdroj 

Kategória:Prírodné rezervácie v Banskobystrickom kraji
Kategória:Chránené územia v okrese Žiar nad Hronom
Kategória:Kremnica
Kategória:Kremnické vrchy